Benvolgudes famílies!

Les mestres i els mestres de cicle superior us volem dir que us trobem MOLT a faltar i que tenim moltes ganes de tornar amb vosaltres a les aules, UNA ABRAÇADA VIRTUAL!

Esperem que estigueu tots bé, sabem que aquest confinament és dur, però hem de seguir sent forts i pensar en tot allò positiu que ens aporta aquesta situació.

Us deixem algunes recomanacions, IDEES NO DEURES, per seguir repassant, us aconsellem que tingueu un ritme actiu a casa, amb rutines i horaris.

Nosaltres us proposem activitats, remeneu i feu allò que us vingui més de gust, res és obligatori.

**Què podem fer aquesta segona setmana de confinament?**

**1.** Podeu visitar un parell de webs per fer activitats en línea o descarregar-les, trieu aquelles tasques que hem treballat a classe i que us semblin més divertides:

*toomates.net*

*info.tekmaneducation.com*

*mundoprimaria.cm*

**2.**Us recordem que el canal Super3 difondrà continguts pedagògics en diferents programes: ***Dinàmiks, InfoK, Manduka o Fish&Chips.***

**3.**També us proposem que experimenteu les vostres habilitats artístiques creant obres **PopArt,** si no recordeu les característiques podeu consultar aquest enllaç:

“4 claves para crear una imagen pop art”: <http://mmn.cat/2016/12/15/claves-pop-art/>

***Quines obres podeu crear i com?***

Podeu fer un collage reivindicant la desigualtat social, el canvi climàtic o d’altres valors que creieu que hem de potenciar en la nostra societat, fer un muntatge amb etiquetes d’envasos o un cartell tenint en compte les característiques del còmic.

Recorda que alguns autors comentats a classe van ser: Andy Warhol, Richard Hamilton, Roy Lichtenstein.

  